ועדת העבודה והרווחה, כנסת 24, פרוטוקול מספר 156, 2022-06-29 17:00

אפרת רייטן: ערב טוב, אני פותחת את ישיבת ועדת העבודה והרווחה, 29 ביוני 2022, ל' בסיון התשפ"ב, השעה היא 17:00.

אפרת רייטן: זה דיון שאנחנו מקיימים בנושא הצעת החוק משפחות חיילים שנספו במערכה (תגמולים ושיקום) (תיקון מס' 41) (הגדרת אחי הנספה וזכויותיו) התשפ"ב-2022.

אפרת רייטן: אנחנו נתחיל בהצבעה על מיזוג של הצעות חוק פרטיות שהוגשו באותו נושא, של חה"כ מיכל שיר, חה"כ יוסי שיין, חה"כ יבגני סובה, חה"כ יוליה מלינובסקי, חה"כ אלכס קושניר, חה"כ לימון מגן תלם, חה"כ אלינה ברדץ' יאלוב, חה"כ עידית סילמן, חה"כ אבי דיכטר, חה"כ פטין מולא, וחה"כ מופיד מרעי.

אפרת רייטן: אז אנחנו ניגש להצבעה הראשונה, בהתאם לאיזה סעיף?

שמרית גיטלין שקד: אנחנו בעצם מצביעים גם על מיזוג לפי סעיף 84(ג) וגם לפי סעיף 84(ד), כך שאנחנו גם ממזגים את שתי הצעות החוק הראשונות, ואנחנו גם ממזגים את הצעות החוק הפרטיות ביחד עם ההצעות הראשונות.

אפרת רייטן: כן, מצוין, אז מי בעד שירים את ידו.

אפרת רייטן: בעד – 4

אפרת רייטן: נמנעים – 0

אפרת רייטן: ארבעה פה אחד, אין מתנגדים ואין נמנעים, וכמובן שהצעת המיזוג מתקבלת, ועכשיו עוברת לוועדת הכנסת לאישור?

שמרית גיטלין שקד: כן.

אפרת רייטן: אתם משוחררים אם אתם רוצים.

יוסף טייב: מעולם לא התמזגנו טוב יותר.

אפרת רייטן: נכון, וזאת רק ההתחלה.

אפרת רייטן: טוב, בגלל שזמננו קצר, כי המליאה אמורה להיפתח בעוד כרבע שעה, כך נמסר לנו מלשכתו של יו"ר הכנסת, אני רוצה שאנחנו נפתח בהקראה של החוק, נשמע איזושהי התייחסות ככל שיש, נעשה הצבעה, ונתקדם.

אפרת רייטן: בבקשה.

יוסף טייב: אוקיי, אני מקריאה את הנוסח הממשלתי:

יוסף טייב: הצעת חוק משפחות חיילים שנספו במערכה (תגמולים ושיקום) (תיקון מס' 41( (הגדרת אחי הנספה וזכויותיו), התשפ"ב-2022 המשמעות היא, שבעצם בהגדרה "בן משפחה" אנחנו כוללים את כל האחים השכולים.

יוסף טייב: זה לא משנה את המצב לעניין ההטבות ולעניין הזכויות הכלכליות, למעט לפי פרק שלישי1 כמו שנקריא בהמשך, אבל הם נכללים כולם בהגדרת בן משפחה.

מיכל שיר סגמן: זה בעצם מה שמייצר להם את העצמאות?

שמרית גיטלין שקד: זה אומר שהם נחשבים כבני משפחה.

מופיד מרעי: זה מייצר את ההגדרה.

עידית סילמן: הם בני משפחה לכל דבר, לעניין ההטבות, הזכויות עצמן.

שמרית גיטלין שקד: זה לא משנה את הזכויות שלהם.

עידית סילמן: כן, מה שיש פה.

יוסף טייב: התשובה היא כן.

שמרית גיטלין שקד: אנחנו מכלילים בהגדרת "זכאי" לחוק, גם את מי שזכאי רק להטבות.

שמרית גיטלין שקד: אחים שכולים לא זכאים לתגמולים אבל הם זכאים להטבות, לכן גם מי שזכאי להטבות ייכנס להגדרה "זכאי".

שמרית גיטלין שקד: אני אסביר מה התיקון אומר.

שמרית גיטלין שקד: 15ד(ד) למעשה קובע את הזכאות לשכול לסיוע במימון שכר לימוד.

שמרית גיטלין שקד: כרגע, בעצם הזכאות תהיה ישירה לאחי הנספה.

שמרית גיטלין שקד: יש פה גם שינוי בגיל, גיל הזכאות היה מוגבל לעד שמלאו להם 30 שנה.

שמרית גיטלין שקד: יש פה תיקון, אני אחדד כי זה קצת שונה מהקריאה הראשונה של חה"כ מיכל שיר, שאומר כך: זה אומר שבכל שנת לימודים, שבתחילתה טרם מלאו לו 40 שנים, הוא יקבל את הזכאות הזאת.

שמרית גיטלין שקד: בנוסח הקודם שהיה רשום, היה כתוב שהוא יהיה זכאי ללימודים כל עוד לא מלאו לו 40.

שמרית גיטלין שקד: זאת אומרת, בלבד שהחל את הלימודים בטרם מלאו לו 40 שנה.

שמרית גיטלין שקד: אז זו הזכאות, ופה בעצם המשמעות היא שהוא נבחן בכל שנה.

יוסף טייב: התחלת הלימודים איננה יכולה?

יוסף טייב: הוא יכול ללמוד עד גיל 100 ככה?

שמרית גיטלין שקד: לא, אז עכשיו לפי הנוסח הממשלתי החדש, לא.

שמרית גיטלין שקד: בכל שנת לימודים, רק אם טרם מלאו לו 40.

יוסף טייב: לא, אבל התחלת הלימודים?

עידית סילמן: טרם מלאו לו 40, בהתחלה.

שמרית גיטלין שקד: באותה שנת לימודים, כן.

יוסף טייב: כן, אבל השאלה היא מה לגבי סיום הלימודים?

יוסף טייב: כי אנחנו מממנים את הדבר הזה, אז מה לגבי סיום הלימודים?

שמרית גיטלין שקד: אז שוב, הסיום של אותה שנת לימודים.

שמרית גיטלין שקד: זאת אומרת, אם באותה שנת לימודים הוא היה בן 40, הוא מקבל את הזכאות לאותה שנת לימודים, אבל בשנת הלימודים הבאה הוא לא יוכל.

יוסף טייב: זאת אומרת, בגיל 40 הוא יוכל, ובגיל 41 הוא כבר לא יקבל?

מיכל שיר סגמן: נכון.

מופיד מרעי: בדיוק.

אפרת רייטן: עד גיל 40.

יוסף טייב: זאת אומרת, הוא יכול להתחיל, אבל לימודיו אחרי השנה הראשונה כבר לא ימומנו?

שמרית גיטלין שקד: נכון, בכל שנת לימודים שבתחילתה הוא היה בן פחות מגיל 40.

יוסף טייב: זה מה שאני אומר.

יוסף טייב: זאת אומרת, אם הוא החל את לימודיו בגיל 39 - - -

אפרת רייטן: אם הוא התחיל את התואר שלו בגיל 39 יממנו לו רק את השנה הראשונה?

אפרת רייטן: זה מה שאתה שואל?

שמרית גיטלין שקד: כן.

יוסף טייב: בדיוק.

אפרת רייטן: זה מה שסיכמתם?

יוסף טייב: לא, לא, הפוך.

מיכל שיר סגמן: רצינו יותר, אבל נעשה תיקון חקיקה בכנסת הבאה.

קריאה: זה לא הנוסח שלך, מיכל שיר, וזה לא הנוסח של משרד הביטחון.

קריאה: זאת איזושהי תוספת שעכשיו הכניסו.

שמרית גיטלין שקד: זה היה ככה בהעברת החוק.

אפרת רייטן: טוב, בקיצור שנייה, אני עושה פה סדר.

אפרת רייטן: בעצם, אותו עיקרון שהיום חל בתיקון בגיל 40, חל עד היום גם אם האח היה עד גיל 30, והוא התחיל בגיל 30, שילמו לו רק על השנה הראשונה, ולא על ההמשך.

מיכל שיר סגמן: נכון.

אפרת רייטן: בעצם עכשיו הגדילו את זה בעשר שנים, זה מה שאתם אומרים לי?

מיכל שיר סגמן: נכון, כן.

שמרית גיטלין שקד: לא, בתקנות ההסדר היה קצת שונה.

שמרית גיטלין שקד: בתקנות היה הסדר לגבי אמצע שנת לימודים, אתם רוצים להתייחס לזה במשרד הביטחון?

מיכל שיר סגמן: שלא נדבר על זה שהוא היה צריך את האישור של אמא ואבא לנושא שהוא בוחר בלימודים.

שמרית גיטלין שקד: אני יכולה להתייחס לזה.

אפרת רייטן: איפה משרד הביטחון?

אפרת רייטן: אני לא שומעת, רגע, אני רוצה את משרד הביטחון כי אולי אנחנו לא מבינים.

רגרמן: שאני אתייחס ל-30 ול-40?

מופיד מרעי: כן.

אפרת רייטן: בבקשה, רק תציגי את עצמך בשם המלא.

רגרמן: שמי הילה שר רגרמן, היועצת המשפטית לאגף משפחות.

רגרמן: התיקון שהקריאה כאן כרגע היועצת המשפטית, הוא למעשה מיטיב עוד יותר ממה שכתבנו בנוסח הקודם.

רגרמן: כרגע יש כאן חידוד נוסף שאומר שהאח יוכל לקבל סיוע עבור כל שנת לימודים שבתחילתה טרם מלאו לו 40.

רגרמן: בנוסח הקודם, התנאי של "מלאו לו 40" בעצם הופיע כפי שהוא, מבלי שהתייחסנו למועד תחילת שנת הלימודים, והמשמעות הייתה שבתקנות יוסדר הדבר, והוא יקבל כמו שקורה היום עד גיל 30, רק באופן חלקי עבור שנה שבה מלאו לו 30, או עכשיו לפי התיקון, 40.

רגרמן: כרגע, אנחנו בעצם היטבנו, וקבענו שיקבלו סיוע עבור שנת לימודים מלאה, אם בתחילתה טרם מלאו לו 40.

רגרמן: זאת אומרת, לא באופן יחסי רק עד גיל 40, אלא עבור כל אותה שנת לימודים.

יוסף טייב: בדיוק, זה מה שאמרתי.

אפרת רייטן: 100 אחוז, תודה על ההבהרה.

שמרית גיטלין שקד: אוקיי, אז אני אקרא איך ייראה סעיף 15ד אחרי התיקון, וזה בעצם אומר כך: "הזכאות תהיה לאחי הנספחה, סיוע במימון שכר לימוד במוסד אקדמי לתואר ראשון בלבד או במוסד על תיכוני, בעד כל שנת לימודים אשר בתחילתה טרם מלאו לו 40 שנים, בסכום שלא יעלה על 40 אחוזים משכר הלימוד לתואר ראשון שקבעה המועצה להשכלה גבוהה בעד אותה שנת לימודים, אך לא יותר מ-40 אחוזים מההוצאה שהוצאה בפועל"

יוסף טייב: צריך לזכור שזה רק במוסדות מתוקצבים.

קריאה: כן, כן.

שמרית גיטלין שקד: יש פה מוסד על תיכוני גם, זאת אומרת, לא רק מתוקצב.

יוסף טייב: ופה השאלה הגדולה היא מוסד על תיכוני, צריך לבדוק את זה.

יוסף טייב: אנחנו מדברים פה על המועצה להשכלה גבוהה בסעיף הזה.

יוסף טייב: המועצה להשכלה גבוהה עוסקת אך ורק במוסדות מתוקצבים.

שמרית גיטלין שקד: לא, אבל זה לא - - -

אפרת רייטן: אבל רגע, מה כתוב לך?

יוסף טייב: ולכן אני רוצה שתבדקי את זה, כי אחר כך יש כאלה שמנסים ללכת - - -

אפרת רייטן: אז בואו נשאל את היועצת המשפטית של משרד הביטחון למה הייתה הכוונה.

אפרת רייטן: אני חוזרת אלייך, הילה.

קריאה: גם שנתו השנייה בלימודים, אם הוא חצה את גיל 40, לא מובנת.

אפרת רייטן: שנייה, בבקשה הילה, את רוצה להתייחס לנקודה הזו?

רגרמן: הנושא של מוסד להשכלה גבוהה כתוב בנוסח, שזה יהיה גם מוסד על תיכוני.

קריאה: זה כבר קיים היום, אנחנו לא מתקנים את זה, זה כבר קיים היום.

רגרמן: זה כבר קיים היום, את זה אנחנו לא משנים.

אפרת רייטן: אוקיי.

אפרת רייטן: יוסי?

מיכל שיר סגמן: לא נגענו בתוכן, לא היה שום שינוי.

יוסף טייב: רק שנייה, אני אומר שאנחנו רוצים לעשות דברים טובים, אבל גם כשרוצים לעשות דברים טובים צריך לדייק בתוך הדברים האלה, כי מוסדות על תיכוניים זה כל מיני מוסדות שיכולים ללמוד בהם כל מיני דברים.

אפרת רייטן: נכון.

קריאה: זה מה שהחוק אומר היום, אבל רק מגדילים את הגיל לגיל 40, לא נכנסנו לזה.

אפרת רייטן: לא תיקנו את זה, לא נכנסנו למהות.

מופיד מרעי: אם הם מאושרים אז אין בעיה.

יוסף טייב: אז כרגע, אני אומר, אנחנו לא תיקנו, וצריך לבדוק את זה.

אפרת רייטן: נכון, צריך לראות בתיקון הבא, בכנסת הבאה, לתקן גם את זה.

יוסף טייב: כי כל הנושא הזה הלך והתרחב בצורה בלתי מבוקרת - - -

אפרת רייטן: אוקיי, אז בואו נבדוק את זה בצורה רצינית, נעשה על זה דיון.

מיכל שיר סגמן: זה מבורך שהוא התרחב.

אפרת רייטן: הדבר החשוב הוא, שכרגע לא עשינו שינוי מהותי מהחוק הקיים בנקודה הזאת.

שמרית גיטלין שקד: נכון.

מיכל שיר סגמן: בדיוק, לא עשינו שינוי בכלל.

יוסף טייב: עשינו שינוי עמוק.

אפרת רייטן: בשנים.

קריאה: יוסי, יש לנו חמש דקות להעביר את החוק, בסדר?

מופיד מרעי: חברים, בואו, צריכים לרוץ.

יוסף טייב: אבל אני רק רוצה שנדע מה עשינו.

יוסף טייב: עשינו שינוי עמוק בכך שנתנו עוד עשר שנים לאנשים יותר מבוגרים ללמוד, בכל מיני תחומים.

מיכל שיר סגמן: בדיוק, נכון.

מופיד מרעי: מעולה, זו ברכה.

יוסף טייב: אני אומר, הכנסת, שגם למרות שאנחנו רוצים לעשות שינויים - - - (צלצול ברקע)

אפרת רייטן: הצלצול התחיל, הכיתה.

מופיד מרעי: יוסי, זאת ברכה, יוסי.

שמרית גיטלין שקד: 15ז לחוק, סעיף קטן (ד) עוסק בהתערבויות לרווחה רגשית, והזכאות כיום ניתנת לשכול, לאלמנה, וכן ליתום כל עוד לא מלאו לו 30 שנה.

שמרית גיטלין שקד: אנחנו מוסיפים כאן את הקטגוריה של אחי הנספה, והזכאות לא מוגבלת בגיל.

מופיד מרעי: נכון, זה מה שחשוב.

עידית סילמן: כן, זה הכי חשוב.

שמרית גיטלין שקד: אני מזכירה שהיתום כן מוגבל בגיל, עד גיל 30.

אפרת רייטן: גם בזה נטפל בפעם הבאה.

אפרת רייטן: סעיף 4.

אפרת רייטן: יפה, האם הוגשו לזה הסתייגויות?

שמרית גיטלין שקד: לא שאני קיבלתי.

אפרת רייטן: לא הוגשו הסתייגויות.

אפרת רייטן: אז אנחנו ניגש להצבעה.

אפרת רייטן: מי בעד?

אפרת רייטן: בעד – 4

אפרת רייטן: נמנעים – 0

אפרת רייטן: אין מתנגדים, אין נמנעים, ברכות ענקיות לכם חברים.

אפרת רייטן: (מחיאות כפיים באולם)

מיכל שיר סגמן: יאללה, עכשיו תתכנני שזה יעבור בהסכמות.

אפרת רייטן: החוק הזה עבר ומוכן לקריאה שנייה ושלישית במליאה.

אפרת רייטן: זכות דיבור, ארבע זכות דיבור, לכל המשתתפים פה.

מופיד מרעי: קודם כל, באמת ברכות, אחרי שהחוקים שלנו הוצמדו באמת לחוק הממשלתי, בהובלת משרד הביטחון אחרי עבודה מעמיקה וגם מהירה, אני הייתי אומר.

מופיד מרעי: הצלחנו להגיע לקריאה שנייה ושלישית בזמן הזה, אז באמת כל הכבוד לבני גנץ, שר הביטחון, למשרד הביטחון, לגלי, לכל מי שעסק בזה.

מופיד מרעי: תודה גם לחברים שהצמידו את החוק שלהם על מנת לקדם את זה.

מופיד מרעי: מיכל, שעובדת על זה כמו שאמרתי עוד מהכנסת הקודמת, עידית ויוסי, אני חושב שזה באמת מרגש להגיע למעמד הזה, ועוד יותר מרגש שזה יהיה אחרי קריאה שלישית במליאה.

מופיד מרעי: תודה.

עידית סילמן: אני רוצה להגיד תודה ליובל ליפקין, המנכ"ל, ולאלי בן שם היו"ר של יד לבנים - - -

מופיד מרעי: לכל העוסקים במלאכה.

מיכל שיר סגמן: לאלי בן שם, ליובל, לכל האחים והאחיות השכולים.

עידית סילמן: שבאמת עשו פה עבודה מדהימה, ובזכותם אנחנו מביאים את זה גם עכשיו לקריאה שנייה ושלישית, ואמן ונצליח וזה יעבור, וניתן להם חיבוק.

אפרת רייטן: נכון.

אפרת רייטן: תודה רבה לכולכם.

מיכל שיר סגמן: עכשיו צריך לשכנע את האופוזיציה.

עידית סילמן: אתם הלוחמים האמיתיים.

מיכל שיר סגמן: עידית, עכשיו צריך לשכנע את האופוזיציה שיכניסו את זה להסכמות.

אפרת רייטן: אז יש פנייה ישירה לחה"כ סילמן, שיש לה קשרים טובים גם עם האופוזיציה, אז תדברי בשם כולם ותעבירי את זה.

עידית סילמן: לי יש קשרים טובים והיו קשרים טובים עם כולם, תשאלו את כולם בוועדה.

אפרת רייטן: אני רוצה באמת להודות לכם, ואני, ברמה האישית - - - רגע, מיכל אני רוצה להגיד עלייך משהו, תהיי רגע בשקט.

מיכל שיר סגמן: בבקשה.

אפרת רייטן: באמת אני רוצה להגיד, קודם כל אתם נפלאים ומדהימים, ואיזו רוח קרב, אלוהים, אתם פשוט מדהימים.

אפרת רייטן: לא הנחתם פה לאף אחד.

עידית סילמן: הם הגיעו מוכנים.

קריאה: נלחמים כמו הילדים שלנו.

אפרת רייטן: באמת, זה דבר מדהים, רוח הקרב שלכם פה שיגעה בימים האחרונים, לחיוב אני אומרת את זה, את כל הכנסת כדי להעביר את החוק הזה.

אפרת רייטן: נלחמתם באמת כמו אריות, ומגיע לכם כל הכבוד.

אפרת רייטן: באמת, מיכל, שאיתי היא הייתה בקשר, וגם מופיד כמובן, אבל מיכל פשוט ישבה לי על הווריד במשך השבועיים האחרונים, היא נלחמה באמת בצורה מדהימה, הרואית.

יוסף טייב: אני חושב שהיו"ר חייבת להודות לי שלא ישבתי לה על הווריד.

אפרת רייטן: לא, לא ישבת לי על הווריד, ואפילו בשם המשפחה שלך טעיתי, ראית?